aluminiumsåpe
Store norske leksikon,Realfag,Kjemi,Polymerkjemi
Aluminiumsåpe er aluminiumsalter av fettsyrer. Den vanligste er aluminiumstearat. Aluminiumsåpe tilhører kategorien metallsåper.
Aluminiumsåpe anvendes som skumdemper for å hindre at skum oppstår i ulike industrielle prosessvæsker. Aluminiumsåper brukes også i maling- og lakkindustrien for å øke løsemidlenes viskositet, forsinke avsetning av pigmentene og for å gi maling og lakk en matt overflate. De egner seg dessuten til å gjøre betong, papir, lær og tekstiler vanntette.Aluminiumssåpe har også blitt benyttet til å øke viskositeten og avsetningsevnen i brannfarlige blandinger av naftensyre og palmitinsyre som inngår i brannbomber som napalm (na-naften og palm-palmitin). Les mer i Store norske leksikon maling lakk metallsåper napalmbombe